
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Bardejov 17P/12/2026 8226200260 26. 03. 2026 JUDr. Anna Frigová ECLI:SK:OSBJ:2026:8226200260.2
ROZSUDOK V MENE SLOVENSKEJ REPUBLIKY Okresný súd Bardejov sudkyňou JUDr. Annou Frigovou vo veci starostlivosti súdu o maloleté dieťa A. A., nar. XX.X.XXXX, bytom pri matke, zastúpené kolíznym opatrovníkom Úradom práce, sociálnych vecí a rodiny Bardejov, pracoviskom Svidník, dieťa rodičov - matky A. B., C. D., nar. XX.X.XXXX, trvale bytom E. XX, XXX XX F., štátnej občianky SR, zastúpenej JUDr. Vieroslava Vočková, advokát s.r.o., so sídlom Slovenská 69, 080 01 Prešov, IČO: 47 250 631 a otca G. A., nar. XX.X.XXXX, trvale bytom D. XXX, XXX XX H., štátneho občana SR, o návrhu matky na zvýšenie výživného na maloleté dieťa, takto rozhodol: Schvaľuje dohodu rodičov v tomto znení: I. Mení rozsudok Okresného súdu Svidník č. k. 6P/100/2012-25 zo dňa 30.8.2012 v časti týkajúcej sa výšky výživného na maloletú dcéru A. A., nar. XX.X.XXXX tak, že otec maloletej G. A., nar. XX.X.XXXX sa zaväzuje prispievať na výživu maloletej zvýšeným výživným zo sumy 30 % zo sumy životného minima na nezaopatrené neplnoleté dieťa na sumu 200 eur mesačne počnúc od právoplatnosti rozsudku do budúcna, ktoré bude poukazovať matke na účet číslo E. XXXX XXXX XXXX XXXX XXXX vždy do 15. dňa v mesiaci vopred pod následkami výkonu rozhodnutia. II. Žiaden z účastníkov nemá nárok na náhradu trov konania. odôvodnenie: 1. Podľa § 2 ods. 1 zákona č. 161/2015 Z. z. Civilný mimosporový poriadok (ďalej len „CMP“), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 2. Podľa § 2 ods. 2 CMP, na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len „účastník“) a konanie podľa tohto zákona, ak z povahy veci nevyplýva inak. 17P/12/2026 -23. Podľa § 221 písm. a) zákona č. 160/2015 Z. z. Civilný sporový poriadok, písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 4. Rozsudok neobsahuje odôvodnenie, pretože na pojednávaní dňa 26.3.2026 bol vyhlásený za prítomnosti všetkých účastníkov, ktorí sa vzdali odvolania.
Poučenie: Proti výroku I. tohto rozsudku nie sú rodičia oprávnení podať odvolanie (§ 122 CMP). Proti výroku II. rozsudku môžu podať rodičia odvolanie a proti výroku I. a II. rozsudku môže podať kolízny opatrovník odvolanie, a to v lehote do 15 dní odo dňa jeho doručenia na Okresnom súde Bardejov, avšak odvolanie podané rodičmi a kolíznym opatrovníkom by nebolo právne účinné, nakoľko títo sa práva podať odvolanie výslovne vzdali do zápisnice na súde po vyhlásení rozsudku. Ak povinný dobrovoľne neplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch a exekučnej činnosti v platnom znení. Rozsudok o výživnom je vykonateľný doručením (§ 44 CMP).

